Litér Község Önkormányzata

**8196 Litér, Álmos u. 37. Tel.: 88/598-016**

**Email:** **liter@liter.hu**

**K I V O N A T a Képviselő-testület június 25-i**

**ZÁRT ülés jegyzőkönyvéből**

**Litér Község Önkormányzata Képviselő-testületének**

**114/2020.(VI.25.) LKt. határozata**

Litér Község Önkormányzata Képviselő-testülete ***Dr. Horváth Balázs háziorvos*** számáraa Litér Község Díszpolgára címet adományozza megbecsülése jeléül mindazért a tevékenységéért, amelyet immár több, mint 30 éve a községért végez.

Dr. Horváth Balázs diplomáját a Budapesti Orvostudományi Egyetem általános karán „Summa cum laude” kitüntetéssel szerezte meg. 1979-ben belgyógyászati szakvizsgát tett.

Munkáját, 1988. május 1. óta végzi a településen. Háziorvosként feladatát a legtöbbször túlteljesíti, nem kímélve erejét, egészségét, hiszen számára első mindig a gyógyítás, az életmentés a segítségadás, amire felesküdött. Ha szükséges éjjel, vagy nappal, siet és gyógyít. Rendkívüli jó kapcsolatot ápol az Önkormányzattal, Intézményeinkkel,

1998-2002-ig részt vett a Képviselő-testület munkájában, tagja a Szociális Kerekasztalnak.

2014-ben az Év praxisa a Kárpát-medencében címet is elnyerte.
Tudjuk, hogy a mai rohanó és túlterhelt világunkban nagyon sok munka és felelősség hárul orvosainkra. Dr. Horváth Balázs Litér orvosa ilyen körülmények között is orvos maradt.

Munkája során az egyik legfontosabb szempontnak tartja a bizalom megszerzését és megtartását.

Háziorvosi munkája valódi értékét azonban, az elmúlt, több, mint három évtizedes munka során felgyógyult gyermekek, felnőttek, és idős emberek ismerik igazán.

Határidő: azonnal

Felelős: Varga Mihály polgármester

***Kivonat hiteléül:***

 **Kovács Zsuzsa sk**

 **ig.főea**